• •

všetkým záujemcom

• •

Váš list číslo/zo dňa Naše číslo Vybavuje/linka Bratislava

Z054546-2018 Ing. Vetráková/kl. 322 29.10.2018

Vec: **Žiadosť o vysvetlenie súťažných podkladov – odpoveď**

„Oznámenie o vyhlásení verejného obstarávania nadlimitnej verejnej súťaže na zákazku „**RTG mobilné digitálne s C-ramenom“**

Oznámenie bolo zverejnené vo Vestníku verejného obstarávania č. 202/2018 zo dňa 11.10.2018, pod značkou 14324-MST.

Opis obstarávania: „**RTG mobilné digitálne s C-ramenom**“ v súťažných podkladoch – ponuka je vložená do systému JOSEPHINE umiestnenom na webovej adrese <https://josephine.proebiz.com/> alebo <https://www.uvo.gov.sk/private/organization/636/order/417428/show>.

Na základe žiadostí záujemcov o vysvetlenie súťažných podkladov, prijatých v systéme JOSEPHINE v dňoch 22.-25.10.2018, Vám v zmysle § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov predkladáme nasledovné vysvetlenie súťažných podkladov.

Verejný obstarávateľ významovo ani obsahovo neupravoval otázky záujemcov.

***Otázka č. 1***

Časť A.2 Preukazovanie plnenia podmienok účasti uchádzačmi

V bode 3.1.1 sa uvádza:

„Verejný obstarávateľ vyžaduje preukázanie dodania minimálne jedného prístroja rovnakej alebo podobnej špecifikácie akú požaduje verejný obstarávateľ v súťažných podkladoch v časti B.1 Opis predmetu zákazky pre tú časť, pre ktorú predkladá ponuku za obdobie predchádzajúcich troch rokov.“

„Pre časť 4 (RTG 4) platí nasledovné: Ak uchádzač predloží ponuku na viac častí predmetu zákazky, a jednou z časti, na ktorú predloží ponuku bude aj ponuka na časť 4 (RTG 4) na preukázanie splnenia podmienok technickej alebo odbornej spôsobilosti sa bude považovať pre časť 4 len preukázanie realizácie časti 4 (RTG 4), ostatné časti je možné preukázať vyššie uvedenými spôsobmi.“

V časti 4 verejný obstarávateľ požaduje predloženie referencie na mobilný digitálny RTG s C-ramenom s plochým detektorom s technológiou CMOS. Detektory s touto technológiou pre C ramená naša spoločnosť začala dodávať na náš trh od roku 2018. Vzhľadom na túto skutočnosť naša spoločnosť ešte nepredala na náš trh ani jeden takýto prístroj. Požiadavka na samostatné predloženie referencie pre časť 4 je účelová a jej cieľom je vylúčenie dodávateľov, ktorí takýto prístroj doposiaľ nenainštalovali. Aj v zmysle požiadavky verejného obstarávateľa, ktorý odôvodňuje primeranosť takejto podmienky účasti vo vzťahu k predmetu zákazky za účelom zistenia skúseností uchádzačov pri realizovaní dodávok tovaru rovnakého alebo podobného charakteru a zložitosti ako je predmet zákazky v požadovanej kvalite a čase sa domnievame, že predloženie referencie preukazuje len spôsobilosť dodávateľa realizovať takýto projekt. Prístroje s technológiou CMOS a s technológiou amorfného kremíka sa z hľadiska realizácie

projektu vôbec nelíšia od zariadení bez tejto technológie.

Otázka č. l: Bude verejný obstarávateľ akceptovať na preukázanie technickej spôsobilosti pre časť 4 aj referenciu na dodávku mobilného digitálneho C-ramena s plochým detektorom?

***Stanovisko verejného obstarávateľa:***

*Verejný obstarávateľ vyžaduje preukázanie dodania minimálne jedného prístroja rovnakej alebo podobnej špecifikácie akú požaduje verejný obstarávateľ v súťažných podkladoch v časti B.1 Opis predmetu zákazky pre tú časť, pre ktorú predkladá ponuku za obdobie predchádzajúcich troch rokov.*

*Pre časť 4 (RTG 4) platí nasledovné: Ak uchádzač predloží ponuku na viac častí predmetu zákazky a jednou z častí, na ktorú predloží ponuku bude* ***aj ponuka na časť 4*** *(RTG 4), na preukázanie splnenia podmienok technickej alebo odbornej spôsobilosti sa bude považovať* ***pre časť 4*** *len preukázanie realizácie* ***časti 4*** *(RTG 4), ostatné časti je možné preukázať vyššie uvedenými spôsobmi.*

*Stanovenie tejto podmienky účasti týkajúcej sa technickej alebo odbornej spôsobilosti zohľadňuje povahu, rozsah a zložitosť predmetu zákazky. Z požadovaného dokladu je možné primerane zistiť skúsenosti uchádzačov pri realizovaní dodávok tovaru rovnakého alebo podobného charakteru a zložitosti ako je predmet zákazky, v požadovanej kvalite a čase.*

***V zmysle zákona o verejnom obstarávaní uchádzač alebo záujemca môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač alebo záujemca verejnému obstarávateľovi alebo obstarávateľovi preukázať, že pri plnení zmluvy alebo koncesnej zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu.***

***Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7; oprávnenie dodávať tovar, uskutočňovať stavebné práce alebo poskytovať službu preukazujúce vo vzťahu k tej časti predmetu zákazky alebo koncesie, na ktorú boli kapacity záujemcovi alebo uchádzačovi poskytnuté.***

*Verejný obstarávateľ na základe skúseností upozorňuje uchádzačov, že predložené môžu byť referencie nielen zo Slovenskej republiky, ale z akejkoľvek krajiny.*

***Otázka č. 2***

Prosím o vysvetlenie povinnosti predložiť dokument v skupine mobilné rtg. s C-ramenom ako i v iných skupinách rtg. zariadení. Podľa výkladu medzinárodného štandardu IEC 62220-1 sa táto požiadavka nevzťahuje na skiaskopické zariadenia (C-ramená s FD atď...), ale na zariadenia pracujúce s detektívnou kvantovou účinnosťou (DQE).

***Stanovisko verejného obstarávateľa:***

*IEC 62220-1 je štandard na určenie rovnakej hodnoty, tzv. "detekčná kvantová účinnosť DQE". Štandard slúži na deklarovanie rovnakých hodnôt výrobcami a určenie potreby a spôsobu merania. Z tohto dôvodu bol vydaný štandard pre určenie účinnosti (citlivosti) panelov. Pri C-ramenách sa uvádza kvalita žiarenia pri stanovení DQE detektorov podľa RQA5, ktoré patrí do normy IEC 62220.*

*Verejný obstarávateľ prikladá link pre možnosť zistenia viac informácií:*

[*http://www.umich.edu/~ners580/ners-bioe\_481/lectures/pdfs/2003-10-IEC\_62220-DQE.pdf*](http://www.umich.edu/~ners580/ners-bioe_481/lectures/pdfs/2003-10-IEC_62220-DQE.pdf)

***Otázka č. 3***

V časti B. 1 Opis predmetu zákazky, súťažných podkladov, v tabuľkách uvedených pre všetky časti predmetu zákazky I. Technická špecifikácia RTG prístroja, zároveň v návrhu Rámcovej dohody uvádzate nasledovnú požiadavku: „vypracovanie a dodanie kompletnej dokumentácie pre zdravotného technika, ktorá musí byť odsúhlasená Ústavom radiačnej ochrany“.

Prosíme o vysvetlenie aké konkrétne dokumenty sú verejným obstarávateľom požadované a zároveň ich nutnosť overenia Ústavom radiačnej ochrany.

***Stanovisko verejného obstarávateľa:***

*Verejný obstarávateľ požaduje dokumenty:*

*• preberací protokol*

*• vyhlásenie o zhode ES*

*• protokol o zaškolení*

*• skúšobný protokol podľa ÚRO*

*• oprávnenie dodávateľa z technickej inšpekcie SR a jej odborné stanovisko k overeniu odb. spôsobilosti*

*• certifikát SKQS*

*• technická špecifikácia prístroja*

*• kompletný návod na použitie v slovenskom jazyku*

*• výpis z databázy kódov registrovaných / evidovaných zdrav. pomôcok*

*Verejný obstarávateľ zároveň rozširuje zoznam organizácií oprávnených dodať požadovanú dokumentáciu a vykonávať skúšky zdrojov ionizujúceho žiarenia a monitorovanie ionizujúceho žiarenia na pracoviskách, ktoré držia platné povolenie Úradu verejného zdravotníctva Slovenskej republiky o nasledovné subjekty (aktuálny zoznam nájdete na oficiálnej internetovej stránke Úradu verejného zdravotníctva Slovenskej republiky):*

*• Ústav radiačnej ochrany s.r.o., Staničná 1062/24, 911 05 Trenčín, www.uro.sk*

*• Inžinierske služby s.r.o., Komenského 19, 038 61 Martin, www.insl.sk*

*• VF s.r.o., M. R. Štefánika 9, 010 02 Žilina, www.vf.sk*

*• Huma Lab – Apeko s.r.o., Letná 45, 040 01 Košice, www.humalab-apeko.sk*

*• Jadrová a vyraďovacia, spoločnosť, a.s., Tomášikova 22, 821 02 Bratislava*

*• Eva Filsáková - Vinamet, Dělnická, 12, 736 01 Havířov, Česká republika*

*• Slovenský metrologický ústav, Bratislava, Karloveská 63, 842 55, Bratislava*

***Otázka č. 4***

V časti A.2 Preukazovanie plnenia podmienok účasti uchádzača, v bode 3.2.1. požadujete predloženie certifikátu uchádzača na systém manažérstva kvality podľa STN EN ISO 9001:2016 pre oblasť rovnakú alebo podobnú ako predmet zákazky.

Prosíme o vysvetlenie, či verejný obstarávateľ bude akceptovať platný certifikát výrobcu na systém manažérstva kvality podľa ISO 9001:2015, ktorý je európskym ekvivalentom k požadovanej smernici STN ISO 9001:2016.

***Stanovisko verejného obstarávateľa:***

*Verejný obstarávateľ bude akceptovať platný certifikát ISO 9001:2015 na základe toho, že STN ISO 9001:2016 je slovenským prekladom a ekvivalentom k európskemu certifikátu.*

***Otázka č. 5***

Zo spôsobu zloženia zábezpeky poskytnutím bankovej záruky, uvádzaný v bode 15.4.1.1. súťažných podkladov, nie je zrejmé, či je možné poskytnutie jednej bankovej záruky pre všetky časti predmetu zákazky na jednom dokumente.

Prosíme o vyjadrenie, či verejný obstarávateľ bude akceptovať vystavenie jednej Záručnej listiny vystavenej bankou deklarujúcou poskytnutie bankovej záruky pre všetky časti a skupiny predmetu zákazky podľa podmienok stanovených v bode 15.2. súťažných podkladov.

***Stanovisko verejného obstarávateľa:***

*Verejný obstarávateľ bude akceptovať vystavenie jednej Záručnej listiny vystavenej bankou deklarujúcou poskytnutie bankovej záruky pre všetky časti a skupiny predmetu zákazky podľa podmienok stanovených v bode 15.2. súťažných podkladov.*

S pozdravom

**JUDr. Miroslav Boháč**

riaditeľ odboru verejného obstarávania